 ነብሲ ወከፍ ሰብ ምሳሉ ክህበሉ ይኽእል እዩ ካብ ሪቕ ሕፍንቲ ብተኪኤ በየነ ቤት ማሕተም - ሳቡር ዝተሓትመሉ ዓመተ ምሕረት2009 ብዝሒ ገጻት 286 ካብ ሪቕ ሕፍንቲ ምስተሓትመት ተኪኤ ብብዙሓት ተሞጒሱ ብነቔፌታ ዝገጠምዎ እውን ነይሮምዮም ሓደ መጽሓፍ ምስተሓትመ ክንቀፍን ክምጎስን ንቡር እዩ - ብፍላይ ብቕኑዕ መንፈስን ሓሳብን እንተኾይኑ ቅቡል እዩ ንኣብነት ... እቲ መጽሓፍ ንመሳቱ ተኪኤ ኣብ ዝሕልን ምውቕን ዓለም ተእትዎም ነቲ ዝሰዓበ ወለዶ ኸኣ ካን ይገርሞ ነቲ ናይ ሕጂ ወለዶ ኸኣ መጽሓፍ-ምርሖት ትዀኖ ካብ ዚብል እምነትዩ ዚብገስ ንኣብነት ተኪኤ ብዛዕባ ጀነራል ኣማን ዓንዶም ኣብ ከተማታት ኤርትራ ዝበጽሓሉ እዋን ከዘንቱ ኸሎ ኣብ መወዳእታ 1974 ማለትዩ ብሓቂ ትምህርታዊዩ ንምዃኑ ኣማን ዓንዶም ትውልዱ ኤርትራዊ ዝዓበየሉ ቦታ ሱዳን እምንቶኡ ግን ኢትዮጵያዊ ዝነበረ ሓያልን ክቡርን ወትሃደርዩ ነይሩ ኣማን ዓንዶም ከመይ ኢሉ ኣብ ዝለዓለ ስልጣን መንግስቲ ደርጊ ከም ዝደየበ ኣብ ኣስመራን ከረንን ከይዱ ንህዝቢ ኢትዮጵያነቱን ኤርትራውነቱን ከመይ ኢሉ ከም ዝገለጸ ድሒሩ ብደርጊ ከመይ ኢሉ ከም ዝተቐትለ ደቂ-ዘመን ኣይፈልጥዎንዮም እቲ ናይ ሽዑ ፖለቲካ ኢትዮጵያ ክሳብ ክንደይ ቀሻሺ ከም ዝነበረ የርኢ ባዕሉ ተኪኤ ከም ዝበሎ ታሪኽና ብግቡእ እንተዘይተሰኒዱ ቀስ ኢሉ ናብ ጽውጽዋይ ክልወጥዩ ሰባት ስክፍታን ሕንከትን ፍርህን ጥሒሶም ዘሎዎም ዕቑር ዛንታት ከበርክቱ እንተ ዘይክኢሎም ኣብ ሕብረተሰብና ግዙፍ ጸገም ክፈጥርዩ ንዘይተማህረ ሰብ እኳ ኣይተሓዞን እቲ ምሁር ኣካል ብምስቃጡ ግን ነቲ ንታሪኹ ጌና ዘይተረከበ ህዝቢ ይብድሎ ኣሎ ማለትዩ ኣነ ብመንጽር ንሕና ምንጪ ስእሊ, DM መግለጺ ስእሊ, ተኪኤ ካብቶም ኣብ ቅድሚት መስርዕ ዘለዉ ካብ ጸጋም ሳልሳይ - YMCA ንምምስራት ዕዙዝ ተራ ዝተጻወቱ ደቀስመራ ተኪኤ በየን ብዛዕባ ቅድምን ድሕርን ዘመን ንጉስ ሃይለ ስላሴ ዘመን ደርጊ ማለት ብረታዊ ቃልሲ እናተኻየደ ኣብ ከተማታታት ኤርትራን ኢትዮጵያን ዝካየዱ ዝነበሩ ምስጢራውያን ስርሒታትን ዝተፈላለዩ ህዝባዊ ኣስተዋጽኦታትን ምስ ሰውራ ኤርትራ ዝተኣሳሰሩ መስተንክር ዝዀኑ ዛንታታት ኢዩ ኣዘንትዩ እዚ ክኢላ ጸሓፋይ ኣነ ብዚብል ቅዲ-ጽሑፍ ኣነ ዚብል ምዱብ ተውላጠ-ስም ተጠቒሙ ስለ ዝጸሓፈ ዓገብ ዝበሉዎ ነይሮምዮም ስለምንታይ? 